Predkladacia správa

	Návrh nariadenia vlády Slovenskej republiky č. ...../2008, ktorým sa mení a dopĺňa nariadenie vlády Slovenskej republiky č. 43/2005 Z. z., ktorým sa ustanovujú podrobnosti o strategických hlukových mapách a akčných plánoch ochrany pred hlukom sa predkladá na základe § 4 ods. 4 zákona č. 2/2005  Z. z. o posudzovaní a kontrole hluku vo vonkajšom prostredí a o zmene zákona NR SR č. 272/1994 Z. z. o ochrane zdravia ľudí v znení neskorších predpisov.
	Cieľom navrhovaného právneho predpisu je opätovné uplatnenie akčných hodnôt hlukových indikátorov vo vonkajšom prostredí Ldvn a Lnoc v národnej legislatíve, ktorých implementáciu vyžaduje čl. 5 smernice 2002/49/EC Európskeho parlamentu a Rady z 25. júna 2002 týkajúcej sa posudzovania a riadenia hluku vo vonkajšom prostredí, a ktoré sa dopĺňajú do návrhu nariadenia vlády. Vyššie uvedené hlukové indikátory boli súčasťou nariadenia vlády SR č. 339/2006 Z. z., ktorým sa ustanovujú podrobnosti o prípustných hodnotách hluku, infrazvuku a vibrácií a o požiadavkách na objektivizáciu hluku, infrazvuku a vibrácií zrušeného § 65 zákona č. 355/2007 Z. z. o ochrane podpore a rozvoji verejného zdravia a o zmene a doplnení niektorých zákonov. 
             Navrhovaná právna úprava je v súlade s Ústavou Slovenskej republiky, s právnym poriadkom Slovenskej republiky a s medzinárodnými zmluvami a inými dokumentmi, ktorými je Slovenská republika viazaná.
 Uvedenie nariadenia vlády do praxe nepredstavuje zvýšené nároky na štátny rozpočet, rozpočty obcí alebo rozpočty vyšších územných celkov a nebude mať ekonomický a environmentálny vplyv, ani vplyv na zamestnanosť a podnikateľské prostredie. 
Návrh nariadenia vlády Slovenskej republiky bol predmetom medzirezortného pripomienkového konania v dňoch od 25. apríla 2008 od 20. mája 2008. Materiál sa predkladá bez rozporu.
 Návrh nariadenia vlády Slovenskej republiky prerokovala Legislatívna rada vlády Slovenskej republiky dňa 17. júna 2008; jej pripomienky a odporúčania sú v návrhu nariadenia zapracované.